8 



de Norweghe. en apres il commanda ä son filz, sur quanques il l'amoit 

 et doubtoit, et si chier qu'il auoit sa benediction, que aprez luy voulsist 

 estre bon prince et droiturier, et qu'il gouuernast son peuple par raison 

 et justice, en luy priant, sur toute l'obeissance et amour que bon filz doibt 

 auoir a son pere, qu'il luy voulsist promettre ceste chouse et le jurer en 

 sa main en la presence de tous ses barons, et il en porteroit la paine de 

 sa mort plus legierement. laquelle chouse Rodolph son filz luy aecorda 

 liberallement et de bon euer, adonc le baisa le roy par grant amour, et 

 puis luy donna la benediction tele que pere est tenu de faire ä son enfant 

 au partir de cest siecle. et apres ce le roy tourna moult amiablement 

 son reguart sur Foliant de Jonal, son ancien seruiteur, dnquel il est parle 

 cy dessus, et luy dist "Foliant, je t'ai trouue durant mon temps preu- 

 domme, loyal, franc, non flateur, sans conuoitise et saus corrupeion, amant 

 honneur cheualerie et le bien publique, je 7 recongnois cy et deuant dieu 

 que je ne t'ay pas si grandement gnerdonne comme tu l'as desserui. mais, 

 se dieu piaist, mon fils s'en acquitera mieulx envers toy que je n'ai fait. 

 mon chier amy, je te prie en mon dernier, et te commande sur toute 

 l'amour que tu euz oneques ä moy, que apres mon deces tu vueilles 

 mettre par escript et bailiier ä Rodolph mon filz la doctrine, la maniere 

 moyen et pratique que vng bon prince auroit ä tenir pour acquerir la 

 grace de nostre saulueur Ihü Crist, bonne renommee et la vraye et entiere 

 amour de" ses subgetz. je me confie tant en toy que tu ne luy bailleras 

 chouse par escript, ne meptras au deuant, qui ne soit ä son honneur et 

 au prouffit de son ame." adoneques Foliant se mist ä genoulx, enremer- 

 ciant tres humblement le roy de l'onneur qu'il luy poitoit, et luy dist 

 "certes, mon souuerain seigneur, je ne suis pas digne ne süffisant de 

 sauoir parier ne meptre par escript, comme il appartient en si haulte ma- 

 tiere. mais pour obeir a voustre noble commandemeut, j'en feray mon 

 petit pouoir, et dieu me doint grace de faire chouse qui soit ä son plaisir, 

 au bien honneur et prouffit de Rodolph, vostre noble filz, et de tous uoz 

 hons subgetz." Lors dist le roy »mon filz, je te prie que tu adioustes foy en 

 ce que Foliant de Jonal te baillera par escript. et ia soit ce qu'il ne soit pas 

 clerc ne aprins de lettres , il a qui autant vault ou plus: car il est saige, 

 prudent, de grant experience, et qui moult a veu." et apres ces paroles 

 le bon prince devint par si foible que de tous poins le euer luy faillit de 

 rechief, et cuiderent tous les assistens qu'il fust oultre. mais asses toust 

 apres il gctla ung soupir, et joingny les mains vers le ciel, et de voix 

 moult foible et casse il dit ainsy "o filz, reguarde moy, etprens exemple 

 ä l'estat oü je suis de present, qui aujourduy estoie roy de trois royaul- 



